cyanic-selkie/wikianc huggingface dataset:
दरभंगा
संस्कृति
दरभंगा प्रदेश मिथिला संस्कृति का अंग एवं केंद्र विंदु रहा है। रामायण काल से ही यह राजा जनक तथा उत्तरवर्ती हिंदू राजाओं का शासन प्रदेश रहा है। मध्यकाल में इस क्षेत्र पर मुसलमान शासकों का कब्जा होने पर भी यह हिंदू क्षत्रपों के अधीन रहा और अपनी खास पहचान बनाए रखने में सक्षम रहा। पहले से मुस्लिम बहुल दरभंगा शहर में 19वीं सदी के आरंभ में ब्राह्मण राजा द्वारा अपनी राजधानी स्थानान्तरित किए जाने के बाद हिंदू यहाँ बसने लगे औ‍र शहर में मिली-जुली संस्कृति पनपी। यद्यपि दरभंगा हिंदू बहुल है लेकिन मुसलमान कुल संख्या का २५% है। मिथिला पेंटिंग, ध्रुपद गायन की गया शैली और संस्कृत के विद्वानों ने इस क्षेत्र को दुनिया भर में खास पहचान दी है। प्रसिद्ध लोक कलाओं में सुजनी (कपड़े की कई तहों पर रंगीन धागों से डिजाईन बनाना), सिक्की (खर एवं घास से बनाई गई कलात्मक डिजाईन वाली उपयोगी वस्तु) तथा लकड़ी पर नक्काशी का काम शामिल है। सामा चकेवा एवं झिझिया दरभंगा का लोक नृत्य है। यहाँ के लोगों के खान-पान एवं विद्या प्रेम पर मैथिली में प्रचलित एक कहावत दरभंगा की संस्कृति को अच्छी तरह बयान करता है:
पग-पग पोखर, पान मखान
सरस बोल, मुस्की मुस्कान
विद्या-वैभव शांति प्रतीक
ललित नगर दरभंगा थिक
अपने गौरवशाली अतीत एवं अद्वितीय सांस्कृतिक परंपराओं के बावजूद दुर्भाग्य से मिथिला संस्कृति का केन्द्र रहा यह क्षेत्र आज राजनैतिक उपेक्षा का शिकार होकर रह गया है और अब कभी कभी अपनी बाढ़ की भयावहता के कारण अखबारों की सुर्खियों में दिख जाता है।
पर्यटन स्थल
दरभंगा के महाराजाओं को कला, साहित्य एवं संस्कृति के संरक्षकों में गिना जाता है। स्वर्गीय महेश ठाकुर द्वारा स्थापित दरभंगा राज किला-परिसर अब एक आधुनिक स्थल एवं शिक्षा केंद्र बन चुका है। भव्य एवं योजनाबद्ध तरीके से अभिकल्पित महलों, मंदिरों एवं पुराने प्रतीकों को अब भी देखा जा सकता है। अलग-अलग महाराजाओं द्वारा बनबाए गए महलों में नरगौना महल, आनंदबाग महल एवं बेला महल प्रमुख हैं। राज पुस्तकालय भवन ललितनारायण मिथिला विश्वविद्यालय द्वारा एवं अन्य कई भवन संस्कृत विश्वविद्यालय द्वारा उपयोग में लाए जा रहे हैं। रंती-ड्योढी (मधुबनी) के स्वर्गीय चंद्रधारी सिंह द्वारा दान किए गए कलात्मक एवं अमूल्य दुर्लभ सामग्रियों को शहर के मानसरोवर झील किनारे 7 दिसम्बर 1957 को स्थापित एक संग्रहालय में रखा गया है। इस संग्रहालय को सन 1974 में दोमंजिले भवन में स्थानान्तरित कर दिया गया जहाँ संग्रहित वस्तुओं को ११ कक्षों में रखा गया है। सितंबर 1977 में दरभंगा के तत्कालिन जिलाधिकारी द्वारा महाराजा लक्ष्मिश्वर सिंह संग्रहालय की स्थापना की गयी। दरभंगा महाराज के वंशज श्री शुभेश्वर सिंह द्वारा दान की गयी दुर्लभ कलाकृतियाँ एवं राज से संबधित वस्तुएँ यहाँ संग्रहित है। दरभंगा राज की अमूल्य एवं दुर्लभ वस्तुएं तथा सोने, चाँदी एवं हाथी दाँत के बने हथियारों आदि को आठ कक्षों में सजाकर रखा गया है। सोमवार छोडकर सप्ताह में प्रत्येक दिन खुलने वाले दोनों संग्रहालयों में प्रवेश नि:शुल्क है। दरभंगा स्टेशन से १ किलोमीटर की दूरी पर मिथिला विश्वविद्यालय के परिसर में दरभंगा राज द्वारा १९३३ में बनवाया गया काली मंदिर बहुत सुंदर है। स्थानीय लोगों में इस मंदिर की बड़ी प्रतिष्ठा है और लोगों में ऐसा विश्वास है कि यहाँ पूजा करने से मनोवांछित फल मिलता है। दरभंगा जिला के बेनीपुर प्रखंड के अंतर्गत बैगनी नवादा गांव में स्थित मां दुर्गा की अति प्राचीन मंदिर है। यहां प्रत्येक वर्ष दुर्गा पूजा में हजारों की संख्या में श्रद्धालु अन्य राज और विदेशों से आते हैं। दरभंगा रेलवे स्टेशन से १ किलोमीटर उत्तर स्थित १८९१ में बना कैथोलिक चर्च इसाई पादरियों के प्रशिक्षण के लिए बना था। १८९७ में भूकंप से हुए नुकसान के बाद चर्च में २५ दिसम्बर १९९१ से पुन: प्रार्थना शुरु हुई। चर्च के बाहर ईसा मसीह का एक प्रतिमा बना है। दरगाह शरीफ हज़रत मखदूम भीखा शाह सैलानी रहमतुल्लाह अलैह
बिहार के दरभंगा शहर के रेलवे स्टेशन से आधा किलोमीटर की दूरी पर दिग्घी तालाब के पश्चिम किनारे पर मोहल्ला मिश्रटोला (भठियारी सराय ) में मेन स्टेशन रोड पर हज़रत मखदूम भीखा शाह सैलानी रहमतुल्लाह अलैह का मज़ार है। सड़क से ऊंचाई पर स्थित आलिशान दरगाह शरीफ में हज़रत मखदूम भीखा शाह सैलानी रहमतुल्लाह अलैह का तकरीबन 400 वर्ष से पुराना मज़ार है।। दरगाह परिसर में ही हज़रत मौलाना सैयद शाह फ़िदा अब्दुल करीम समरक़ंदी रहमतुल्लाह अलैह का भी मज़ार है… जो बाद में आये थे। हज़रत मखदूम भीखा शाह सैलानी रहमतुल्लाह अलैह का सालाना उर्स ईद उल ज़ुहा (बकरीद ) की 13 से 17 तारिख तक होता है। जिसमें बिहार के अलावा अन्य राज्यों से और पड़ोसी देश नेपाल के भी ज़ायरीन आते हैं। ... .हज़रत मखदूम भीखा शाह सैलानी रहमतुल्लाह अलैह को मानने वाले हिन्दू मुस्लिम सिख ईसाई सभी मज़हब के लोग है।.
दरभंगा रेलवे स्टेशन से २ किलोमीटर की दूरी पर दरभंगा टावर के पास बनी मस्जिद शहर के मुसलमानों के लिए सबसे बड़ा इबादत स्थल है। पास ही सूफी संत मकदूम बाबा की मजार है जो हिंदुओं और मुसलमानों के द्वारा समान रूप से आदरित है। स्टेशन से १ किलोमीटर दूर गंगासागर तालाब के किनारे बनी भिखा सलामी मजार के पास रमजान महीने की १२-१६ वीं के बीच मेला लगता है। समस्तीपुर-खगडिया रेललाईन पर हसनपुर रोड से २२ किलोमीटर दूर कुशेश्वर स्थान में रामायण काल का शिव मंदिर है। यह स्थान अति पवित्र माना जाता है। कुशेश्वर स्थान, घनश्यामपुर एवं बेरौल प्रखंड में 7019 एकड जलप्लावित क्षेत्र को वन्यजीव संरक्षण अधिनियम के तहत पक्षी अभयारण्य घोषित किया गया है। विशेष पारिस्थिकी वाले इस भूक्षेत्र में स्थानीय, साईबेरियाई तथा नेपाल, भूटान, पाकिस्तान, अफगानिस्तान जैसे पड़ोसी देशों से आनेवाले पक्षियों की अच्छी तादाद दिखाई देती है। ललसर, दिघौच, माइल, नकटा, गैरी, गगन, अधानी, हरियल, चाहा, करन, रतवा, गैबर जैसे पक्षी यहाँ देखे जा सकते हैं। पक्षियों के अवैध शिकार के कारण इनकी तादाद अब काफी कम हो चुकी है। साथ ही अब तो कई प्रजातियाँ विलुप्ति के कगार पर है। लोगो में अभी भी पूरी जागरूकता नहीं आ पायी है और लोग इन्हें भोजन के पौष्टिक और स्वादिष्ट स्रोत जो ठण्ड के मौसम में उन्हें उपलब्ध होते है के रूप में देखते है। लोगो के इसी रवैये के परिणाम स्वरुप परियावारण पर परिवर्तन आ रहे है। अब इनकी संख्या काफी कम हो चुकी है। जाले प्रखंड में कमतौल रेलवे स्टेशन से ३ किलोमीटर दक्षिण अहिल्यास्थान स्थित है। अयोध्या जाने के क्रम में भगवान श्रीराम ने पत्थर बनी शापग्रस्त अहिल्या का उद्धार इस स्थान पर किया था। यहाँ प्रतिवर्ष रामनवमी (चैत्र) एवं विवाह पंचमी (अगहन) को मेला लगता है। कमतौल से ८ किलोमीटर दूर ब्रह्मपुर में गौतम ऋषि का स्थान माना जाता है। यहाँ गौतम सरोवर एवं पास ही मंदिर बना है। ये पौराणिक स्थल केंद्र सरकार की स्वदेश दर्शन योजना के तहत विकसित हो रहे रामायण सर्किट का हिस्सा है। रामायण सर्किट के विकसित होने से स्थानीय कारीगरों को रोजगार के अवसर उपलब्ध हो सकेगा और स्थानीय कला एवं शिल्प को बढ़ावा मिलेगा। ब्रह्मपुर के खादी ग्रामोद्योग केंद्र एवं खादी भंडार से वस्त्र खरीदे जा सकते है। यह मुस्लिम बहुल गांव है, यह एकमात्र यही मंदिर है इस गाँव में जिसे बनाने के लिए हिंदुओं को काफी परेशानी झेलनी पड़ी।
यातायात एवं संचार
दरभंगा बिहार के सभी मुख्य शहरों से राजमार्गों द्वारा जुड़ा हुआ है। जिले में सड़कों की कुल लंबाई २२४५ किलोमीटर है। यहाँ से वर्तमान में दो राष्ट्रीय राजमार्ग तथा तीन राजकीय राजमार्ग गुजरती हैं। मुजफ्फरपुर से झंझारपुर जानेवाला राष्ट्रीय राजमार्ग ५७ दरभंगा होते हुए जाती है। ५५ किलोमीटर लंबा राष्ट्रीय राजमार्ग १०५ दरभंगा को जयनगर से जोड़ता है। जिले में राष्ट्रीय राजमार्ग ५७ एवं १०५ की कुल लंबाई ५७ किलोमीटर तथा राजकीय राजमार्ग संख्या ५० तथा ५६ की कुल लंबाई ८९ किलोमीटर है।
दरभंगा भारतीय रेल के नक्शे का एक महत्वपूर्ण जंक्शन है जो पूर्व मध्य रेलवे क्षेत्र के समस्तीपुर मंडल में पड़ता है। दिल्ली-गुवाहाटी रूट पर स्थित समस्तीपुर जंक्शन से बड़ी गेज की एक लाईन दरभंगा होते हुए नेपाल सीमा पर झंझारपुर को जाती है। दरभंगा से एक अन्य रेल लाईन सीतामढी होते हुए नरकटियागंज को जोड़ती है। सकड़ी से हसनपुर को जोडनेवाली रेललाईन निर्माणाधीन है। १९९६ तक दरभंगा मीटर गेज से जुड़ा था लेकिन अमान परिवर्तन के बाद यहाँ से दिल्ली, मुम्बई, पुणे, कोलकाता, अमृतसर, गुवाहाटी तथा अन्य महत्वपूर्ण शहरों के लिए सीधी ट्रेनें उपलब्ध है।
दरभंगा से १० किलोमीटर की दूरी पर बना हवाई अडडा जो पूर्व में भारतीय वायु सेना के उपयोग में था। २ दिसंबर २०२० से यहां से वाणिज्यिक उड़ान प्रारंभ किया गया। इस हवाई अड्डा की आधारशिला राज्य के मुख्यमंत्री श्री नीतीश कुमार,तत्कालीन केंद्रीय नागरिक उड्डयन मंत्री श्री सुरेश प्रभु एवं उड्डयन राज्य मंत्री श्री जयंत सिन्हा के उपस्थिति में २४ दिसंबर २०१८ को रखी गई थी। वर्तमान में यहां से दिल्ली, अहमदाबाद, बंगलुरु,मुंबई आदि नगरों के लिए अंतरराज्यीय उड़ाने भारतीय विमान पतन प्राधिकरण द्वारा संचालित किये जा रहें हैं।अन्य नागरिक हवाई अड्डा १३० किलोमीटर दूर पटना में स्थित है। लोकनायक जयप्रकाश हवाई क्षेत्र पटना (IATA कोड- PAT) से अंतर्देशीय तथा सीमित अन्तर्राष्ट्रीय उड़ाने उपलब्ध है। इंडियन, किंगफिशर, जेट एयर, स्पाइस जेट तथा इंडिगो की उडानें दिल्ली, कोलकाता और राँची के लिए उपलब्ध हैं।
ज़ब्त
ज़ब्त या  ज़ब्ती मध्यकाल में भारत में भूमि राजस्व के निर्धारण की एक पद्धति जो माप पर आधारित थी। यह भारत में सूरों और मुगलों के समय में प्रचलित थी। साधाणत: ज़ब्त, परंतु कभी-कभी ज़ब्ती तथा जरीब या 'अमल-ए-जरीब' कहलाती थी।
अबुल फज़ल के अनुसार सूर राजा शेरशाह (१५४०-४५) और इस्लाम शाह (१५४५-५४) इस पद्धति के प्रवर्तक थे। इसकी जो प्रमुख विशेषता थी, अन्य पद्धतियों (प्राचीन पद्धतियों) से भिन्न, जो माप पर आधारित थी अर्थात् 'कनकूत' प्रति बीघा फसलों की दर (रयी) पूर्व से ही निर्धारित हो जाती थी न कि फसल की कटाई के समय। वास्तविक भूमि राजस्व की दर (रयी) की १/३ (एक तिहाई) थी, और यह नियम नापी हुई भूमि पर राजस्व प्राप्ति के लिए लागू किया जाता था। वह राजस्व पहले जिंस में ही लिया जाता था, तदुपरांत तत्कालीन मूल्यों के आधार पर नकद में परिवर्तित कर दिया जाता था। परिवर्तन वास्तव में भ्रष्टाचार एवं अयोग्यता का स्रोत था। अस्तु, अकबर (१५५६-१६०५) ने भूमि राजस्व को नकद में ही निर्धारित कराया। उपज तथा तत्कालीन दस वर्षों (१५७१-८१) के प्रचलित मूल्य दरों का विस्तृत निरीक्षण करने के पश्चात् नकद भूमि राजस्व (दस्तूर, दस्तूर-उल-अमल) प्रति बीघा विभिन्न फसलों के लिए प्रत्येक क्षेत्र (परगनों का संघ) में निर्धारित होता था। ज़ब्त में भूमि राजस्व, बोई हुई आराजी दस्तूर से गुणा करके नकद निर्धारित होता था। दस्तूर जिनमें समय समय पर परिवर्तन होता था, प्राय: प्रति वर्ष उपज और मूल्यों की दरों को देखे बिना लागू होता था। दैवी विपत्ति पड़ने पर माँग में कटौती, बिना दस्तूर में परिवर्तन के आपत्तिग्रस्त क्षेत्र (नाबुद) को आराजी में से घटाकर किया जाता था। ऐसा प्रतीत होता है कि वास्तव में, भूमि की पैमाइश प्रत्येक वर्ष नहीं होती थी, बल्कि पूर्व वर्षों की संख्याओं को ही, स्वेच्छा से परिवर्तन कर, ग्रहण कर लेते थे। पैमाइश केवल तभी होती थी जब किसान अथवा अधिकारी पहले की पैमाइश से संतुष्ट न हो, अगर वह वर्तमान उपज पर आधारित न रही हो (देखिए, 'नसक')।
शेरशाह ने ज़ब्त पद्धति को, मुल्तान और कदाचित बंगाल को छोड़कर अपने संपूर्ण साम्राज्य में लागू किया था। अकबर के अधीन जब्त क्षेत्र का और अधिक विकास हुआ, यद्यपि इसमें सन्देह है कि दिल्ली और प्रांतों के बाहर विस्तृत खेतिहर भूमि की नाप तथा निर्धारण हुआ हो। मोरलैंड की विचारधारा के प्रतिकूल १७वीं शताब्दी में जब्त पद्धति का ह्रास नहीं हुआ था। वास्तव में, इसका मुर्शीद कुली खां (१६५२-५८) के द्वारा दक्षिण के मुगल प्रांतों में अधिक विस्तार हुआ था। उत्तरी भारत के प्रांतों में भी माप किए हुए क्षेत्र का विस्तार औरंगजेब (१६५९-१७०७) के अधीन, आइने अकबरी (१५९५) में लिखित क्षेत्र से काफी अधिक हुआ। मुगल साम्राज्य के पतन के साथ यह पद्धति, जिसको केंद्रित शासन के लिए बढ़ावा दिया गया था, या तो त्याग दी गई या परिवर्तित कर दी गई। परंतु कुछ समय पूर्व तक पंजाब और उत्तर प्रदेश में 'जब्ती लगान' की प्रथा थी, जो कुछ फसलों पर आराजी के आधार पर नकद में वसूल होता था।
ड्रीम गर्ल (२०१९ फ़िल्म)
ड्रीम गर्ल एक भारतीय हिंदी-भाषा की रोमांटिक कॉमेडी ड्रामा फिल्म है जिसमें आयुष्मान खुराना और नुसरत भरुचा ने अभिनय किया है। फिल्म राज शांडिल्य द्वारा निर्देशित है और एकता कपूर और शोभा कपूर द्वारा उनके बैनर बालाजी मोशन पिक्चर्स के तहत सह-निर्मित है।  फ़िल्म की प्रधान फ़ोटोग्राफ़ी दिसंबर २०१८ में शुरू हुई, और १३ सितंबर २०१९ को इसे रिलीज़ किया जा चुका है।
निर्माण
नवंबर २०१८ में आयुष्मान खुराना ने ड्रीम गर्ल नामक फ़िल्म करने की घोषणा की, जो राज शांडिल्य द्वारा लिखित और निर्देशित, और एकता कपूर, शोभा कपूर और आशीष सिंह द्वारा निर्मित थी। नुसरत भरुचा ने उनके साथ काम किया। फिल्म में मुख्य किरदार के तीन उच्चारण होंगे। अहमद खान ने साड़ी में खुराना के साथ नृत्य कोरियोग्राफ किया।
फ़िल्म की प्रधान फोटोग्राफी दिसंबर २०१८ में शुरू हुई। भरूचा ने जनवरी २०१९ में मुंबई में फिल्मांकन का अपना हिस्सा पूरा किया।
विपणन और रिलीज
फिल्म का फर्स्ट लुक पोस्टर ३ दिसंबर २०१८ को जारी किया गया था। इसने आयुष्मान खुराना को एक साड़ी में प्रस्तुत किया गया।
१२ अगस्त २०१९ को बालाजी मोशन पिक्चर्स द्वारा फिल्म का आधिकारिक ट्रेलर लॉन्च किया गया।
फिल्म को १३ सितंबर २०१९ को रिलीज़ किया गया है।
संगीत
फिल्म का संगीत मीत ब्रोस द्वारा तैयार किया गया है, जबकि इसके गीत कुमार और शब्बीर अहमद द्वारा लिखे गए हैं ।
सौन्दर्या
सौन्दर्या रघु (जन्म: सौम्या सत्यनारायण) (18 जुलाई 1972 - 17 अप्रैल 2004) भारतीय फिल्म अभिनेत्री और निर्माता थीं। यह मुख्यतः तेलुगू फिल्मों में नजर आती थीं, इसके अलावा इन्होंने कुछ कन्नड़, तमिल, मलयालम, और हिन्दी फिल्मों में भी कार्य किया है।
वर्ष 2002 में इन्हें कन्नड़ फिल्म द्वीपा के लिए श्रेष्ठ फिल्म का निर्माता के रूप में राष्ट्रीय फिल्म पुरस्कार मिला। इन्हें दो बार सर्वश्रेष्ठ अभिनेत्री का राज्य फिल्म पुरस्कार भी मिल चुका है। इसके अलावा इन्हें फिल्मफेयर और नंदी पुरस्कार भी मिला। यह पुरस्कार अम्मोरु (1994), अंथपुरम (1998), राजा (1999), द्वीपा (2002) और आप्टामित्र (2004) फिल्मों के लिए मिला था। लेकिन इसके बाद 17 अप्रैल 2004 को आंध्र प्रदेश में भारतीय जनता पार्टी के प्रचार हेतु जाते समय बैंगलोर में विमान हादसे के कारण इनका निधन हो गया।
जीवन
इनका जन्म 18 जुलाई 1972 को कन्नड़ फिल्म लेखक के॰ एस॰ सत्यनारायण के घर कोलार में हुई थी। अपनी एमबीबीएस की पढ़ाई बीच में छोड़ कर इन्होंने जीएस रघु से शादी कर ली। जो सॉफ्टवेयर इंजीनियर है। इन्हें सावित्री के बाद आंध्र प्रदेश और तेलंगाना में काफी अधिक लोकप्रियता प्राप्त हुई। इन्हें इसके कारण तेलुगू सिनेमा की नई सावित्री भी कहा जाता था। 2004 में एक विमान हादसे में इनका निधन हो गई थी।
निधन
17 अप्रैल 2004 को आने वाले चुनाव में भारतीय जनता पार्टी और तेलुगू देशम पार्टी के उम्मीदवारों के प्रचार हेतु करीमनगर जा रही थीं। विमान सुबह 11 बजकर 5 बजे उड़ान भरने लगा और सौ फीट की ऊंचाई में पश्चिम की ओर जाते समय इसमें आग लग गया और यह दुर्घटनाग्रस्त हो गया। यह हादसा गांधी कृषि विज्ञान केन्द्र के पास हुआ था। इसी हादसे में इनका निधन हो गया।
तुर्कमेन लोग
तुर्कमेन मध्य एशिया में बसने वाली एक तुर्की-भाषी जाति का नाम है। तुर्कमेन लोग मुख्य रूप से तुर्कमेनिस्तान, अफ़ग़ानिस्तान, पूर्वोत्तरी ईरान, सीरिया, इराक़ और उत्तरी कॉकस क्षेत्र में रूस के स्ताव्रोपोल क्राय में रहते हैं। यह तुर्कमेन भाषा बोलते हैं जो तुर्की भाषा-परिवार की ओग़ुज़ शाखा की एक बोली है। कुछ तुर्कमेन लोग तुर्की, अज़ेरी, क़शक़ाई और गागाउज़ भाषाएँ भी बोलते हैं।
पोखरी मल्ली N.Z.A., धारी तहसील
पोखरी मल्ली N.Z.A., धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
ओका ऊरी कथा
ओका ऊरी कथा प्रेमचंद की कहानी कफ़न पर आधारित एक तेलुगू फ़िल्म थी। सर्वश्रेष्ठ तेलुगू फ़िल्म के राष्ट्रीय पुरस्कार से सम्मानित इस फ़िल्म को १९७७ में मृणाल सेन ने बनाया था।
मोनिका क्रॉसा-फ़ुख़्स
मोनिका क्रॉसा-फ़ुख़्स (जर्मन: Monika Krause-Fuchs, जन्म: 8. अप्रैल 1941 श्वान में) जर्मन लैंगिक शिक्षा विशेषज्ञ तथा समकालीन क्यूबाई राजनेत्री हैं।
परिचय
मोनिका क्रॉसा-फ़ुख़्स ने रॉस्टॉक विश्वविद्यालय से अपनी शिक्षा प्राप्त की। 1962 में क्रॉसा-फ़ुख़्स ने अपना पति से शादी की। उन्होंने 1970 में स्पेनी भाषा का डिप्लोमा को हवाना विश्वविद्यालय से प्राप्त की थी।
सोहन लाल द्विवेदी
सोहन लाल द्विवेदी (22 फरवरी 1906 - 1 मार्च 1988) हिन्दी के प्रसिद्ध कवि थे। ऊर्जा और चेतना से भरपूर रचनाओं के इस रचयिता को राष्ट्रकवि की उपाधि से अलंकृत किया गया। महात्मा गांधी के दर्शन से प्रभावित, द्विवेदी जी ने बालोपयोगी रचनाएँ भी लिखीं। 1969 में भारत सरकार ने उन्हें पद्मश्री उपाधि प्रदान कर सम्मानित किया था।
परिचय
22 फरवरी सन् 1906 को उत्तर प्रदेश के फतेहपुर जिले की तहसील बिन्दकी ग्राम सिजौली नामक स्थान पर जन्मे सोहनलाल द्विवेदी हिंदी काव्य-जगत की अमूल्य निधि थे। उन्होंने हिन्दी में एम॰ए॰ तथा संस्कृत का भी अध्ययन किया है। राष्ट्रीयता से संबन्धित कविताएँ लिखने वालो में इनका स्थान मूर्धन्य है। महात्मा गांधी पर इन्होंने कई भाव पूर्ण रचनाएँ लिखी है, जो हिन्दी जगत में अत्यन्त लोकप्रिय हुई हैं। इन्होंने गांधीवाद के भावतत्व को वाणी देने का सार्थक प्रयास किया है तथा अहिंसात्मक क्रान्ति के विद्रोह व सुधारवाद को अत्यन्त सरल सबल और सफल ढंग से काव्य बनाकर 'जन साहित्य' बनाने के लिए उसे मर्मस्पर्शी और मनोरम बना दिया है।
द्विवेदी जी पर लिखे गए एक लेख में अच्युतानंद मिश्र ने लिखा है-
डॉ॰ हरिवंशराय ‘बच्चन’ ने एक बार लिखा था-
हजारी प्रसाद द्विवेदी, जो कि काशी हिंदू विश्वविद्यालय में सोहनलाल जी के सहपाठी थे, उन्होंने सोहनलाल द्विवेदी जी पर एक लेख लिखा था-
सन् 1941 में देश प्रेम से लबरेज भैरवी, उनकी प्रथम प्रकाशित रचना थी। उनकी महत्वपूर्ण शैली में पूजागीत, युगाधार, विषपान, वासन्ती, चित्रा जैसी अनेक काव्यकृतियाँ सामने आई थी। उनकी बहुमुखी प्रतिभा तो उसी समय सामने आई थी जब 1937 में लखनऊ से उन्होंने दैनिक पत्र 'अधिकार' का सम्पादन शूरू किया था। चार वर्ष बाद उन्होंने अवैतनिक सम्पादक के रूप में “बालसखा” का सम्पादन भी किया था। देश में बाल साहित्य के वे महान आचार्य थे।
1 मार्च 1988 को राष्ट्रकवि सोहनलाल द्विवेदी चिर निद्रा में लीन हो गए।
रचनाएँ
उनकी रचनाएँ ओजपूर्ण एवं राष्ट्रीयता की परिचायक हैं। गांधीवाद को अभिव्यक्ति देने के लिए इन्होंने युगावतार गांधी, खादी गीत, गाँवों में किसान, दांडीयात्रा, त्रिपुरी कांग्रेस, बढ़ो अभय जय जय जय, राष्ट्रीय निशान आदि शीर्ष से लोकप्रिय रचनाओं का सृजन किया है। इसके अतिरिक्त आपने भारत देश, ध्वज, राष्ट्र प्रेम और राष्ट्र नेताओं के विषय की उत्तम कोटि की कविताएँ लिखी है। इन्होंने कई प्रयाण गीत लिखे हैं, जो प्रासयुक्त होने के कारण सामूहिक रूप से गाए जाते हैं।
प्रमुख रचनाएँ : भैरवी, पूजागीत सेवाग्राम, प्रभाती, युगाधार, कुणाल, चेतना, बाँसुरी, तथा बच्चों के लिए दूधबतासा।
उनकी ‘भैरवी’ काव्य-संग्रह की प्रथम कविता बहुत लोकप्रिय हुई-
महात्मा गांधी ने भारतीय स्वतंत्राता संग्राम के अहिंसात्मक आन्दोलन का सफल और कुशल नेतृत्व किया था। अतः उनके व्यक्तित्व एवं कृतित्व को रेखांकित करना स्वाधीनता संघर्ष का वन्दन एवं अभिनन्दन माना गया। अपनी अनेक कविताओं के माध्यम से पं. सोहनलाल द्विवेदी ने गांधीजी के प्रति अपने श्रद्धापूर्ण उद्गार अभिव्यक्त किये हैं। ‘भैरवी’ में संग्रहित ‘युगावतार गांधी’ की निम्नलिखित पंक्तियां उदाहरण स्वरूप उल्लेखनीय हैं:
वीर महाराणा प्रताप के सम्बन्ध में रचित उनकी ओजस्वी कविता भी ‘भैरवी’ में संग्रहित है। यह देश-प्रेम और राष्ट्रीयता की भावना से ओत-प्रोत वीर रस की रचना है। विशेष रूप से निम्नलिखित पंक्तियां द्रष्टव्य हैं-
द्विवेदी जी ने अनेक अभियान गीतों और प्रयाण गीतों का भी सृजन किया। जनता के उद्बोधन में इन प्रयाण गीतों ने महती भूमिका निभाई। कुछ अभियान गीतों की झांकी दृष्टव्य है:
बोरिसिंह
बोरिसिंह (Borisinh) भारत के महाराष्ट्र राज्य के यवतमाल ज़िले में स्थित एक गाँव है।
पिण्ड
ऐसे तीन विभिन्न लोकों अथवा कार्यक्षेत्रों का विवरण प्राप्त होता है जिनसे होकर मृतात्मा की यात्रा पूर्ण होती है। ऋग्वेद (१०.१६) में अग्नि से अनुनय है कि वह मृतकों को पितृलोक तक पहुँचाने में सहायक हो। अग्नि से ही प्रार्थना की जाती है कि वह वंशजों के दान पितृगणों तक पहुँचाकर मृतात्मा को भीषण रूप में भटकने से रक्षा करें। ऐतरेय ब्राह्मण में अग्नि का उल्लेख उस रज्जु के रूप में किया गया है जिसकी सहायता से मनुष्य स्वर्ग तक पहुँचता है। स्वर्ग के आवास में पितृ चिन्तारहित हो परम शक्तिमान् एवं आनन्दमय रूप धारण करते हैं। पृथ्वी पर उनके वंशज सुख समृद्धि की प्राप्ति के हेतु पिण्डदान देते और पूजापाठ करते हैं। वेदों में पितरों के भयावह रूप की भी कल्पना की गई है। पितरों से प्रार्थना की गई है कि वे अपने वंशजों के निकट आएँ, उनका आसन ग्रहण करें, पूजा स्वीकार करें और उनके क्षुद्र अपराधों से अप्रसन्न न हों। उनका आह्वान व्योम में नक्षत्रों के रचयिता के रूप में किया गया है। उनके आशीर्वाद में दिन को जाज्वल्यमान और रजनी को अन्धकारमय बताया है। परलोक में दो ही मार्ग हैं : देवयान और पितृयान। पितृगणों से यह भी प्रार्थना है कि देवयान से मर्त्यो की सहायता के लिये अग्रसर हों (वाज. सं. १९.४६)।
संहिताओं और ब्राह्मणों की बहुत सी पंक्तियों में मृत्यु के प्रति मिलता है। पहला जन्म साधारण जन्म है। पिता की मृत्यु के उपरान्त पुत्र में ओर पुत्र के बाद पौत्र में जीवन की जो निरन्तरता बनी रहती है उसे दूसरे प्रकार का जन्म माना गाया है। मृत्युपरान्त पुनर्जन्म तीसरे प्रकार का जन्म है। कौशीतकी में ऐसे व्यक्तियों का उल्लेख है जो मृत्यु के पश्चात् चन्द्रलोक में जाते हैं और अपने कार्य एवं ज्ञानानुसार वर्षा के माध्यम से पृथ्वी पर कीट पशु, पक्षी अथवा मानव रूप में जन्म लेते हैं। अन्य मृत्क देवयान द्वारा अग्निलोक में चले जाते हैं।
स्मृतियों एवं पुराणों में भी आत्मासंसरण सम्बन्धी विश्वास पाए जाते हैं और इनमें भी पितृर्पण के हेतु श्राद्धसंस्कारों की महत्ता परिलक्षित होती है। मृत्युपरान्त पितृ-कल्याण-हेतु पहले दिन दस दान और अगले दस ग्यारह दिन तक अन्य दान दिए जाने चाहिए। इन्हीं दानों की सहायता से मृतात्मा नई काया धारण करती है और अपने कर्मानुसार पुनरावृत्त होती है। पितृपूजा के समय वंशज अपने लिये भी मंगलकामना करते हैं।
प्रथम दस दानों का प्रयोजन मृतकों का अध्यात्मनिर्माण है। मृत्यु के ११वें दिन एकोद्दिष्ट नामक दान दिया जाता है अगले दो मास में प्रत्येक मास एक बार और अगले १२ मासों में प्रत्येक छह मास की समाप्ति पर एक अन्तिम दान द्वारा इन संस्कारों की कुल संख्या १६ कर दी जाती है। श्राद्ध संस्कारों के सम्पन्न हो जाने पर पहला शरीर नष्ट हो जाता है और आगामी अनुभवों के लिये नए शरीर का निर्माण होता है। वेदवर्णित कर्तव्यों में श्राद्धसंस्कारों का विशेष स्थान है। कर्तव्यपरायणता के हित में वंशजों द्वारा इनका पालन आवश्यक है। आज भी प्रत्येक हिन्दू इस कर्तव्य का पालन वैदिक रीति के अनुसार करता है।
इस प्रथा के दार्शनिक आधार की पहली मान्यता मनुष्य में आध्यात्मिक तत्व की अमरता है। आत्मा किसी सूक्ष्म शारीरिक आकार में प्रभावाित होती है और इस आकार के माध्यम से ही आत्मा का संसरण सम्भव है। असंख्य जन्ममरणोपरान्त आत्मा पुनरावृत्ति से मुक्त हो जाती है। यद्यपि आत्मा के संसरण का मार्ग पूर्वकर्मों द्वारा निश्चित होता है तथापि वंशजों द्वारा सम्पन्न श्राद्धक्रियाओं का माहात्म्य भी इसे प्रभावित करता है। बौद्ध धर्म में दो जन्मों के बीच एक अन्त:स्थायी अवस्था की कल्पना की गई है जिसमें आत्मा के संसरण का रूप पूर्वकर्मानुसार निर्धारित होता है। पुनर्जन्म में विश्वास हिन्दू, बौद्ध तथा जैन तीनों चिन्तनप्रणलियों में पाया जाता है। हिन्दू दर्शन की चार्वाक पद्धति इस दिशा में अपवादस्वरूप है। अन्यथा पुनर्जन्म एवं पितरों की सत्ता में विश्वास सभी चिन्तनप्रणालियों और वर्तमान पढ़ अपढ़ सभी हिन्दुओं में समान रूप से पाया जाता है।
मालाबार के नायरों में मृतकों को दान देने की रस्म दाहसंस्कार के अगले दिन प्रारम्भ की जाती है और पूरे सप्ताह भर चलती है। उत्तरी भारत की नीची जातियों में मृतकों को भोजन देने की प्रथा प्रचलित है। गोण्ड जाति में दाहसंस्कार सम्बन्धी रस्मों की अवधि केवल तीन दिन है। इन रस्मों की समाप्ति पर शोककर्ता स्नान और क्षोर द्वारा शुद्ध हो पितरों को दूध और अन्न का तर्पण करते हैं। नेपाल में 'कमो' लोहारों में मृत्यु के ११वें दिन मृतक के सम्बन्धियों के भोज का आयोजन किया जाता है। किन्तु भोजन प्रारम्भ होने के पूर्व प्रत्येक व्यंजन का थोड़ा थोड़ा अंश एक पत्तल पर निकालकर मृत आत्मा के लिये जंगल में भेज दिया जाता है। पत्तल ले जानेवाला व्यक्ति उसे तब तक दृष्टि से ओझल नहीं होने देता जब तक पत्तल में रखे भोजन पर कोई मक्खी या कीड़ा न बैठ जाए। ऐसा होने पर पत्तल को किसी भारी पत्थर से ढक कर वह व्यक्ति अपने साथ लाया भोजन जंगल में ही रख देता है। तदुपरान्त वह गाँव में जाकर सम्बन्धियों को मृतात्मा द्वारा उनके दान की स्वीकृति की सूचना देता है और तब भोज प्रारम्भ होता है। मक्त ओरांव मृतक के अस्थि अवशेषों को शवस्थान में गाड़कर सुरक्षित रखते हैं। दिवंगत पुरखों को सूअर का मांस और ढेरों चावल भेंट में चढ़ाए जाते हैं और उठते बैठते, भोजन या धूम्रपान के अवसर पर उनका स्मरण किया जाता है। मल पहाड़ियाँ जाति में पूर्वजों की तुलना उन काष्ठस्तम्भों से की जाती है जो मकान की छत को सहारा देते हैं। शव को गाड़ते समय मेछ लोग मृतात्मा की तृप्ति के लिये कब्र पर आग जलाकर उसमें भोजन और पेय पदार्थों की आहुति देते हैं। मल पहाड़ियाँ भी अक्टूबर नवम्बर मास में कालीपूजा की रात्रि को मृत पुरखों के सम्मान में सूखे सन की बत्तियाँ जलाते हैं। उत्तरी भारत के अन्य भागों में इस प्रकार की रीतियाँ प्रचलित हैं। मिर्जापुर के घासिया पाँच पत्तलों में प्रतिदिन भोजन सजाकर पुरखों को भेंट चढ़ाते हैं और उनसे प्रार्थना करते हैं कि वे उनकी भेंट स्वीकार कर अपने वंशजों और पशुधन पर कृपादृष्टि रखें। कोलों में मृतात्मा को मुर्गे की बलि देते हैं। वे बलिस्थल पर शराब छिड़ककर सन्तति की सुरक्षा की प्रार्थना करते हैं। राजी लोग सिर, दाढ़ी और मूँछों के बाल मुँडाकर उन्हें पूर्वजों की भेंट स्वरूप कब्र पर छोड़ देते हैं। खानाबदोश और पूर्व अपराधोपजीवी नट कबीले के लोग नदी के तट पर भोजन बनाते हैं और कपड़ा बिछा उसपर मृतात्मा के बैठने की प्रतीक्षा करते हैं। मृतक का निकटतम सम्बन्धी एक कुल्हड़ और धुरी हाथ में लेकर नदी में डुबकी लगाता है। वह तब तक जल से बाहर नहीं आता जब तक सिर पर रखा कुल्हड़ भर न जाए। कुल्हड़ को कपड़े पर रख, उसके चारों कोनों का भी ऐसे कुल्हड़ों से दबा दिया जाता है। फिर कुल्हड़ों से घिरे इस कपड़े पर आत्मा की तृप्ति के लिये भोजन रख दिया जाता है।
कुछ भारतीय जातियों में मृतात्मा की भोजन सम्बन्धी आवश्यकता की पूर्ति माता की ओर से सम्बन्धियों को भोज देकर की जाती है। निचले हिमालय की तराई के भोकसा अपनी पुत्रियों के वंशजों को भोज देकर मृतात्मा की शान्ति की व्यवस्था करते हैं। उड़ीसा के जुआंग और उत्तरी भारत के अन्य कबीले मृतक के मामा को पुजारी का पद देते हैं। गया ओर ऐसे अन्य स्थानों में जहाँ सगे सम्बन्धियों को पिण्डदान दिया जाता है, ऐसे अवसरों पर भोजन करने के लिये ब्राह्मणों का एक विशेष वर्ग भी बन गया है। समस्त भारत में आश्विन (अगस्त सितम्बर) मास में पितृपक्ष के अवसर पर वंशज पुरखों को और पिण्डदान देते हैं और पूरे पखवारे निकटतम पवित्र नदी में स्नान करते हैं।
मौसम (2011 फ़िल्म)
मौसम 2011 की एक हिन्दी प्रेम-नाटक फ़िल्म है। इस फ़िल्म का लेखन और निर्देशन पंकज कपूर ने किया है। शाहिद कपूर और सोनम कपूर ने इस फिल्म के मुख्य पात्रों का अभिनय किया है। पहले फ़िल्म का प्रदर्शन १६ सितम्बर २०११ को किया जाना था, लेकिन भारतीय वायु सेना से एनओसी मिलने में हुई देरी के कारण इसे २३ सितम्बर २०११ को प्रदर्शित किया गया।
सारांश
फ़िल्म की कहानी को 1992 से 2002 के 10 साल की अवधि में दिखाई गई है, जिसमें बाबरी मस्जिद विध्वंस, बंबई के दंगे, १९९३ मुंबई बम विस्फोट, कारगिल युद्ध, 9/11 हमला और गोधरा काण्ड के बाद के दंगों के विध्वंस के संदर्भ शामिल हैं।
फ़िल्म में दो प्रेमियों, पंजाब के छोटे से गांव का हैरी (शाहिद कपूर) और एक कश्मीरी लड़की आयत (सोनम कपूर) की कहानी दिखाई गई है। १९९२ में आयत के माता-पिता की कश्मीर में आतंकवादियों द्वारा हत्या हो जाने पर उसकी बुआ उसे पंजाब के मल्लुकोट गांव में ले आती है। जहाँ उसकी मुलाकात गांव के हैरी (शाहिद कपूर) से होती है, और उनके बीच प्यार हो जाता है। हालांकि कुछ समय बाद बाबरी मस्जिद के विध्वंस की खबर सुनने के बाद, दंगे के डर से आयत अपने परिवार के साथ हैरी को सूचित किए बिना ही मुंबई चले जाते हैं। इस बीच, हैरी को भारतीय वायु सेना में पायलट के रूप में चुना जाता है, और इस प्रकार वह भी मल्लूकोट छोड़कर चला जाता है।
1999 में, हैरी और आयत फिर से लंदन में मिलते हैं। जहाँ आयत 1993 में मुंबई बम विस्फोटों में अपने रिश्तेदार को खोने के बाद, पिछले सात सालों से लंदन में रह रही थी। हैरी भारतीय वायु सेना द्वारा एक विशेष कार्य के लिये लंदन आता है। लंदन में वे फिर से एक-दुसरे के नज़दीक आते है। आयत के परिवार वाले उसकी शादी हैरी के साथ करने के लिए मान जाते है। आयत ने इस समाचार को हैरी को बताने के लिये उसे अपने घर पर आमंत्रित करती है, लेकिन उसी रात भारत-पाकिस्तान के बीच कारगिल युद्ध शुरू हो जाता है, और हैरी को तत्काल भारत जाना पडता है। इस बीच, आयत के चाचा का निधन हो जाता है और वह अपने पूरे परिवार के साथ पुनः लंदन से मल्लूकोट आ जाते है। आयत और हैरी दोनों एक-दूसरे से संपर्क करने की कोशिश करते हैं लेकिन विफल होते हैं। इस बीच आयत मल्लुकोट से अहमदाबाद और वहाँ से पुनः लंदन चली जाती है।
इसी बीच एक मिशन के दौरान हैरी का विमान दुर्घटनाग्रस्त हो जमीन पर गिर जाता है, इस दुर्घटना में हैरी के बाएं हाथ में अर्ध-लकवा हो जाता है। और खुद को दो महीने तक ठीक होने की आवश्यकता होती है। ठीक होने के बाद वह अपने भांजे के सालगृह मनाने स्विट्ज़रलैण्ड में अपनी बहन के पास आ जाता है। जहाँ उसकी बहन उसे आयत को पुनः खोजने के लिये कहती है। उस दौरान आयत अपने चचेरे भाई अकरम के साथ न्यूयॉर्क मे रहने लगी थी। इस दौरान स्विट्ज़रलैण्ड में एक ट्रेन में यात्रा करते समय हैरी, आयत को अकरम और उसके बेटे के साथ देख सोचता है कि शायद आयत अब विवाहित है, और वह सभी उम्मीदें खो कर, उसे पूरी तरह से भूलने का फैसला करता है।
शेखपुर खजूरी गाँव, फर्रुखाबाद (फर्रुखाबाद)
शेखपुर खजूरी फर्रुखाबाद, फर्रुखाबाद, उत्तर प्रदेश स्थित एक गाँव है।
मौसम (2011 फ़िल्म)
सारांश
११ सितंबर २०११ को न्यूयॉर्क में ट्विन टॉवर में हुए आतंकवादी हमलें के कारण अमेरिका और यूरोप में मुस्लिमों के विरुद्ध घृणा अपराध होने लगते है। और आयत, अकरम के साथ अहमदाबाद आ जाती है। संयोग से उसी दौरान हैरी भी अपने एक मित्र के शादी में शामिल होने अहमदाबाद आता है। इस बीच, आयत भी हैरी को भूला कर अकरम से शादी करने का फैसला करती हैं। हालांकि 2002 में जब शादी शुरू होती है, अहमदाबाद में दंगे शुरू हो जाते है। आयत दंगो से अपनी जान बचा कर भागती है, जहाँ उसे हैरी मिलता है और उसे बचा लेता है। हैरी और आयत छुप जाते है और दंगों के खत्म होने का इंतजार करते हैं, लेकिन वे दंगाईयों की नजर में आ जाते है और वे उन पर हमला कर देते है। उनसे बच कर वे एक मेले में छिप जाते है जहां वे एक घोड़े और एक बच्चे की जान बचाते है।
आयत अपने भाग्य को कोसती हैं, लेकिन हैरी उसे समझाता है और उज्ज्वल भविष्य को देखने के लिए आश्वस्त करता है।
फ़िल्म के उपसंहार में यह पता चला है कि, हैरी और आयत शादी कर लेते हैं, और उनके द्वार बचाये बच्चे को गोद ले लेते है।
दूसरा सप्तक
दूसरा सप्तक सात कवियों का संकलन है जिसका संपादन अज्ञेय द्वारा 1949 में तथा प्रकाशन 1951 में भारतीय ज्ञानपीठ से हुआ। दूसरा सप्तक में भवानी प्रसाद मिश्र, शकुन्तला माथुर, हरिनारायण व्यास, शमशेर बहादुर सिंह, नरेश मेहता, रघुवीर सहाय एवं धर्मवीर भारती की रचनाएँ संकलित हैं। [सूत्र :-रघु धर्म के लिए नरेश भवानी सिंह ने शकुन्तला को हर लिया]दूसरा सप्तक के कवियों ने समसामयिक काव्य की प्रवृत्तियों का प्रतिनिधित्व किया और उनका प्रभाव अपने समय के काव्य पर पड़ा। आज भी अनेक काव्यप्रेमियों में इस संग्रह की कविताएँ आधुनिक हिन्दी कविता के उस रचनाशील दौर की स्मृतियाँ जगाएँगी जब भाषा और अनुभव दोनों में नये प्रयोग एक साथ कर सकना ही कवि-कर्म को सार्थक बनाता था। निस्संदेह ये कविताएँ अपने में तृप्तिकर हैं- उनके लिए जिन्हें अब भी कविता पढ़ने का समय है। साथ ही, इस संग्रह की विचारोत्तेजक और विवादास्पद भूमिका को पढ़ना भी अपने में एक ताजा बौद्धिक अनुभव आज भी है।
सन्दर्भ
पुस्तक.अॉग
आजाद मार्किट, दिल्ली
दिल्ली का एक मौहल्ला है।
मारिया हिल
कमांडर मारिया हिल मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाली एक काल्पनिक चरित्र है। शुरुआत में निक फ्यूरी की सहायक रही मरिया, फ्यूरी के बाद शील्ड एजेंसी की निर्देशक बनी। इसी दौरान वह प्रत्यक्ष तथा अप्रत्यक्ष रूप से अवेंजर्स के कई मिशनों में भी शामिल रही है।
अभिनेत्री कोबी स्मल्डर्स टीवी धारावाहिक एजेंट्स ऑफ़ शील्ड में, तथा मार्वल सिनेमेटिक यूनिवर्स की फिल्मों में मारिया हिल की भूमिका निभा रही हैं। स्मल्डर्स द अवेंजर्स (२०१२), कैप्टन अमेरिका: विंटर सोल्जर (२०१४), अवेंजर्स: एज ऑफ़ अल्ट्रॉन (२०१५), और कैप्टन अमेरिका: सिविल वॉर (२०१७) में मारिया हिल का अभिनय कर चुकी हैं, और वह ही एमसीयू की आगामी अवेंजर्स: इन्फिनिटी वॉर, और उसके सीक्वल में भी मारिया हिल की भूमिका का निर्वहन करेंगी।
रुपे
शुरुआत
2009-12 के विज़न डॉक्युमेंट में भारतीय रिजर्व बैंक ने स्वदेशी भुगतान प्रणाली की आवश्यकता के बारे में लिखा। उस समय पूरे देश में अमेरिकी कंपनी वीजा और मास्टर कार्ड के ही कार्ड उपलब्ध थे। ये दोनों कंपनियों द्वारा पूरे भारत के बाजार पर कब्जा था, इसके अलावा यह अपनी सेवा प्रदान करने हेतु सदस्यता शुल्क लेने के साथ साथ ही हर लेनदेन में कुछ प्रतिशत का शुल्क भी ले लेते हैं। इस तरह से यह शुल्क का बोझ बैंकों को अपने ग्राहकों पर डालना पड़ जाता है। इसके अलावा एक बहुत बड़ी समस्या यह उत्पन्न हुई कि गरीब और गरीबी रेखा से नीचे आने वाले लोगों के लिए बैंक खाते कैसे खोलें? क्योंकि इनके खातों के खुलने पर कार्ड या तो वीजा अथवा मास्टरकार्ड का देना होता, और इस तरह से बैंक बिना शुल्क लिए ऐसी सुविधा प्रदान कर ही नहीं सकते थे। इसके साथ ही जब ग्राहक किसी दुकानदार या कंपनी से कुछ लेनदेन करता है तो भी 2% से 3% तक शुल्क लग जाता है। इस कारण छोटे दुकानदार अथवा कंपनियाँ इस तरह के कार्ड सेवा देना पसंद नहीं करते हैं।
इस तरह की समस्याओं से निपटने के लिए भारतीय रिजर्व बैंक ने 2009 में भारतीय बैंक संघ से गैर-लाभकारी कंपनी शुरू करने और वीजा तथा मास्टर कार्ड की तरह घरेलू स्तर पर एक कार्ड डिजाइन करने को कहा था। इसकी योजना, कार्यविधि और लागू करने की प्रक्रिया पर साल भर कार्य करने के बाद इस कार्य का दायित्व एनपीसीआई (भारतीय राष्ट्रीय भुगतान निगम) को दिया गया और इस कार्ड को शुरू में "इंडिया पे" कहा जाता था, पर बाद में इसका नाम "रुपे" रखा गया। इसमें "रु" को "रुपये" से और "पे" को "पेमेंट" से लिया गया है। इसके लोगो में रंगों को भारतीय ध्वज के रंगों से लिया गया। एनसीपीआई ने इसे वीजा और मास्टर कार्ड के विकल्प के रूप में बनाया।
8 मई 2014 को भारत के राष्ट्रपति श्री प्रणब मुखर्जी ने भारत का अपना भुगतान कार्ड ‘रुपे’ राष्ट्र को समर्पित किया। एनपीसीआई ने रुपे सेवा को अप्रैल 2013 में ही शुरू कर दिया था जबकि कार्ड भुगतान नेटवर्क को पूरी तरह कार्य रूप देने में सामान्यत: पाँच से सात वर्ष लग जाते हैं। उक्त तिथि तक इस नेटवर्क में 70 लाख कार्ड जारी किए जा चुके थे। रुपे कार्ड परियोजना में 17 बैंकों ने सहयोग दिया है।
बाजार में हिस्सा
रुपे कार्ड देश के सभी (1.60 लाख से भी ज्‍यादा) एटीएम, 9.45 लाख से भी ज्‍यादा पीओएस टर्मिनल और अधिकतर ई-कॉमर्स टर्मिनलों में स्‍वीकार किए जाएंगे। इस कार्ड का एक स्‍वरूप ‘किसान कार्ड’ इस समय सभी सरकारी बैंकों द्वारा जारी किया जा रहा है। इसके साथ ही 43 बैंकों के डेबिट कार्ड में भी इसका उपयोग किया जा रहा है। सरकारी कंपनी आईआरसीटीसी शीघ्र ही प्रीपेड रु पे कार्ड जारी करने वाली है।
इस समय देश में 150 से भी ज्‍यादा सहकारी और क्षेत्रीय ग्रामीण बैंक रु पे एटीएम कार्ड जारी कर रहे हैं। इस समय 17 मिलियन कार्ड जारी हो चुके हैं जबकि हर महीने करीब 3 मिलियन कार्ड जारी हो रहे हैं। यह कार्ड बैंकिंग क्षेत्र में भारत की क्षमता भी दर्शाता है। इससे अंतर्राष्‍ट्रीय कार्डो पर निर्भरता भी कम होगी
व्यंजना
व्यंजना, शब्दशक्ति का एक प्रकार है।
प्रकार
व्यंजना के दो भेद हैं- शाब्दी व्यंजना और आर्थी व्यंजना।
अभिधामूला शाब्दी व्यंजना
संयोग आदि के द्वारा अनेकार्थ शब्द के प्रकृष्णतोपयोगी एकार्थ के नियंत्रित हो जाने पर जिस शक्ति द्वारा अन्यार्थ का ज्ञान होता है वह शाब्दी व्यंजना है।
यहाँ 'वनमाली' शब्द मेघ और श्रीकृष्ण दोनों का बोधक है। इसमें एक अर्थ के साथ दूसरे अर्थ का भी बोध हो जाता है। ध्यान दें कि यहाँ श्लेष नहीं। क्योंकि रूढ़ वाच्यार्थ ही इसमें प्रधान है। अन्य अर्थ का आभास-मात्र है। श्लेष में शब्द के दोनों अर्थ अभीष्ट होते है- समान रूप से उस पर कवि का ध्यान रहता है।
'हरि' के सूर्य, सिंह, वानर आदि अनेक अर्थ हैं; कितु शंख-चक्र-युत कहने से यहाँ विष्णु का ही ज्ञान होता है।
लक्षणामूला शाब्दी व्यंजना
जिस प्रयोजन के लिए लक्षणा का आश्रय लिया जाता है वह प्रयोजन जिस शक्ति द्वारा प्रतीत होता है उसे लक्षणामूला शाब्दी व्यंजना कहते हैं।
आर्थी व्यंजना
जो शब्दशक्ति वक्ता (कहने वाला), बोद्धव्य (जिससे बात की जाए), वाक्य, अन्य-संनिधि, वाच्य (वक्तव्य), प्रस्ताव (प्रकरण), देश काल, चेष्टा आदि की विशेषता के कारण व्यंग्यार्थ की प्रतीति कराती है वह आर्थी व्यंजना कही जाती है। इस व्यंजना से सूचित व्यंग्य अर्थजनित होने से अर्थ होता है। अर्थात किसी शब्द-विशेष पर अवलम्बित नहीं रहता।
जैसे- प्रस्ताववैशिष्टयोत्पन्नवाच्यसंभवा- में जहाँ प्रस्ताव से अर्थात प्रकरणवश वक्ता के कथन में व्यंग्यार्थ का बोध हो, वहाँ प्रस्ताव वैशिष्टयोत्पन्न आर्थी व्यंजना होती है।
दोसलेडु, पुट्लूरु मण्डल
दोसलेडु, पुट्लूरु मण्डल में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
जोजो (गायिका)
जोजो नोएल ब्लैकडेन लेवे स्क (जन्म, 20 दिसम्बर 1990), जो अपने व्यसाय में जोजो के नाम से प्रसिद्द हैं, एक अमेरिकी पॉप/आर&बी गायक, गीतकार, नर्तक और अभिनेत्री हैं। टेलिविज़न कार्यक्रम, अमेरीकाज़ मोस्ट टैलेंटेड किड्ज, प्रतियोगता में भाग लेने के बाद, रिकार्ड निर्माता विन्सेंट हर्बर्ट का ध्यान उनकी ओर गया और उन्होंने उनसे ब्लैकग्राउंड रिकॉर्ड्स के लिए स्वर-परीक्षण देने को पूछा.
अपने पहले, स्व-शीर्षक एल्बम के जारी होने के बाद उनको प्रसिद्धी मिली, जिसने बिलबोर्ड में #4 से शुरुआत की, इसकी 95,000 प्रतियाँ बिकीं और विश्व स्तर पर इसकी 3 मिलियन से भी ज्यादा प्रतियाँ बिकीं. एल्बम का पहला एकल गाना, "लीव (गेट आउट)," फरवरी 2004 में जारी हुआ था। यह बिलबोर्ड हॉट 100 में #12 वें स्थान पर पहुँच गया और इसे आरआइएए द्वारा स्वर्ण (गोल्ड) प्रमाण भी दिया गया. यह एकल गाना 5 सप्ताह तक बिलबोर्ड टॉप 40 मेनस्ट्रीम पर #1 स्थान पर रहा, जिसने उन्हें संयुक्त राज्य की सबसे कम उम्र की ऐसी एकल गायिका के रूप में प्रसिद्ध कर दिया जिसका गाना पहले स्थान पर रहा हो.
वह फिल्मों में भी काम करती हैं। वह द बर्नी मैक शो द्वारा पहली बार टेलिविज़न पर दिखाई पडीं. 2006 में, उन्होंने हॉलीवुड की दो फिल्मों में काम किया जिसमे एक्वामरीन, उनकी पहली फिल्म और आरवी हैं. जोजो का दूसरा एल्बम, द हाई रोड, 17 अक्टूबर 2006 को जारी हुआ था और इसने अपनी पहले सप्ताह की 108, 000 प्रतियों की बिक्री के साथ यू.एस. बिलबोर्ड 200 में तीसरे स्थान पर शुरुआत की, दुनिया भर में इसकी 2 मिलियन प्रतियाँ बिकीं. एल्बम का पहला एकल गाना,"टू लिटिल टू लेट", अगस्त 2006 में जारी हो गया था और बिलबोर्ड हॉट 100 में तीसरे स्थान पर पहुँच गया था। इस एकल गाने को आरआइएए द्वारा प्लेटिनम प्रमाण भी मिला था .प्रारंभिक जीवन और कैरियर
प्रारंभिक जीवन और कैरियर
जोजो का जन्म ब्रेटलबोरो, वरमॉन्ट में हुआ था और पालन-पोषण कीन न्यू हेम्पशायर और फौक्स्बोरो, मेसाचुसेट्स में हुआ था। वह अंग्रेजी, आयरिश, पोलिश, फ्रेंच, स्कॉटिश और मूल अमेरिकी वंशक्रम से सम्बद्ध हैं. वह फौक्स्बोरो के एक कमरे वाले घर में, कम आया वाले परिवार में बड़ी हुई थीं। उनके पिता शौक के तौर पर गाते हैं, उनकी माँ कैथोलिक गिरिजाघर के गायक-मंडल में गाती हैं और संगीत संबंधी रंगमंच में प्रशिक्षित हैं। जब वह तीन साल की थी तब उनके माता-पिता का तलाक हो गया था।
अपने प्रारंभिक वर्षों में, जोजो अपनी माँ को ईसाईयों के स्तुति गीत का अभ्यास करते हुए सुनती थी। उसने नक़ल करते हुए 2 वर्ष, 3 महीने की उम्र से ही गाना शुरू कर दिया था, वह नर्सरी की कविताओं से लेकर आर&बी, जैज़ और सोल ट्यून्स सब कुछ गाती थी। ए&इ के कार्यक्रम चाइल्ड स्टार्स III: टीन रॉकर्स पर, उनकी माँ ने यह दावा किया था कि जोजो का बौद्धिक स्तर किसी भी अतिविलक्षण व्यक्ति के सामान है। एक बच्चे के रूप में जोजो को मूल अमेरिकी त्योहारों में शामिल होना पसंद करती थी और स्थानीय व्यासायिक रंगशालाओं में अभिनय करती थी.
सात वर्ष की उम्र में जोजो अमेरिकी हास्य कलाकार और अभिनेता बिल कॉस्बी के साथ टेलिविज़न कार्यक्रम किड्ज से द डैमेस्ट थिंग्स: ऑन द रोड इन बोस्टन, में दिखाई पडीं और उन्होंने गायक चेर के द्वारा गाया एक गाना भी गया. टेलिविज़न कार्यक्रम डेस्टिनेशन स्टारडम के लिए परीक्षण देने के बाद, जोजो ने अरेथा फ्रैंकलिन का 1967 का सफल गाना "रिस्पेक्ट" & चेन ऑफ़ फूल्स गाया. इसके कुछ ही समय बाद, द ओफ्रा विनफ्रे कार्यक्रम ने उनसे कार्यक्रम में उपस्थित होने के लिए संपर्क किया। "किड्ज विद टेलेंट" की नियमित कड़ियों में से एक और अन्य कई कर्यरामों में उन्होंने मौरी पर प्रदर्शन किया. उस अनुभव को यद् करते हुए वह कहती हैं कि जब अभिनय की बात आती है, तो उन्हें किसी बात से डर नहीं लगता.:
जोजो का प्रसिद्द व्यवसायिक नाम उनके बचपन के उपनाम से लिया गाया है. 6 साल की उम्र में, जोजो के पास एक रिकॉर्ड के अनुबंध का प्रस्ताव आया, लेकिन उनकी माँ ने इसे अस्वीकार कर दिया क्यूंकि उन्हें लगता था कि जोजो अभी संगीत में कैरियर बनाने के लिहाज से बहुत छोटी है। वार्ता कार्यक्रमों में और मेक डोनाल्ड के गौस्पल फेस्ट, व्हिटनी हॉउसटन के "आइ बिलीव इन यू एंड मी" में काम करने के बाद टेलिविज़न कार्यक्रम, अमेरिकाज़ मोस्ट टैलेंटेड किड्ज, प्रतियोगता में भाग लिया, लेकिन वह इस कार्यक्रम की विजेता नहीं बन सकी और डायना डेगैम्रो से हार गयीं। रिकॉर्ड निर्माता विन्सेंट हर्बर्ट ने उनसे ब्लैकग्राउंड रिकॉर्ड्स के लिए परीक्षा देने हेतु संपर्क किया। बैरी हेंकर्सन के लिए परीक्षा के दौरान, हेंकर्सन ने उन्हें बताया कि उनकी भतीजी आलिया, जोकि बाद में गायिका बन गयी, के उत्साह के कारण ही वह उसके पास आये हैं। उन्हें इस उपनाम (लेबल) के लिए अनुबंधित कर लिया गया और उन्होंने द अन्डरडॉग एंड सोलशॉक & कार्लिन जैसे प्रसिद्द निर्माताओं के साथ रिकॉर्डिंग सत्र में भाग लिया।
2003-2005:जोजो नाम के साथ संगीत कैरियर की शुरुआत
उनका दूसरा एकल, "बेबी इट्स यू" जिसकी बिक्री स्वर्ण स्तर तक हुई थी और जिसमे रैपर बो वो भी विशेष रूप से सम्मिलित थे- यह गाना यू.एस. में 22 वें स्थान पर और यू॰के॰ में 8 वें स्थान पर पर रहा। स्व-शीर्षक एल्बम का आखिरी एकल, "नॉट द काइंडा गर्ल," 2005 में जारी हो गया था और जर्मनी में यह गाना 85 वें स्थान पर पहुंचा था। 2005 के मध्य में एमिनेम ने अपने गाने "एज़ लाइक दैट" में उस समय की अन्य प्रसिद्द युवा महिला हस्तियों के साथ जोजो का भी उल्लेख किया था।
2004 में जोजो ने "कम टूगेदर नाउ" में भाग लिया था जोकि 2004 एशियन सुनामी और 2005 के हरीकेन कैटरीना के पीड़ितों को लाभ पहुँचाने के लिए परोपकार के उद्देश्य से बनाया गया एकल गाना था। उस वर्ष, प्रथम महिला लारा बुश ने उनसे वाशिंगटन स्पेशल में 2004 क्रिसमस में प्रदर्शन देने के लिए अनुरोध किया था, इसका प्रसारण टीएनटी द्वारा और मेजबानी डॉ॰फिल एवम उनकी पत्नी रॉबिन मेक ग्रा द्वारा किया गया था. दूसरे अन्य कार्यक्रमों में रिपब्लिकन पार्टी की और से प्रदर्शन देने के बावजूद भी उन्होंने कहा था की "वह राष्ट्रपति जॉर्ज डब्लू. बुश द्वारा किये गए कार्यों से सहमत नहीं हैं। पर उसे अभी मैं वही छोड़ देना चाहूंगी." 2005 में जोजो ने होप रॉक्स कार्यक्रम में मेजबानी की और उसमे प्रदर्शन भी दिया, जो सिटी ऑफ़ होप कैंसर सेंटर के लाभ के लिए था और 2006 में उन्होंने टीवी गाइड चैनल के काउंटडाउन टू ग्रेमी अवार्ड्स की संयुक्त मेजबानी भी की थी।
आई एफ सी आई कालोनी
दिल्ली का एक मौहल्ला है।
जोजो (गायिका)
2006-2007: द हाई रोड का काल
2006 की गर्मियों में, उनके दूसरे एल्बम का पहला एकल, "टू लिटिल टू लेट" रडियो स्टेशनों के लिए जारी कर दिया गया था। "टू लिटिल टू लेट" ने बिलबोर्ड हॉट 100 चार्ट के तीसरे स्थान पर पहुंचकर, सबसे ऊंची छलांग के पिछले सभी कीर्तिमानों को तोड़ दिया और एक ही सप्ताह में 62वें स्थान से तीसरे स्थान पर पहुँच गया; इससे पहले यह कीर्तिमान मरिया केरे के पास था जो उन्हें उनके 2001 के एकल "लवरबॉय" के लिए मिला था, जिसने 60वें स्थान से दूसरे स्थान पर छलांग लगाई थी।[46][48] एल्बम का एक दूसरा आधिकारिक एकल, "हाउ टू टच अ गर्ल" इतनी सफलता नहीं पा सका। यह बिलबोर्ड हॉट 100 से बाहर ही रहा और बिलबोर्ड पॉप 100 में 76वें स्थान पर पहुंचा। यह एकल द हाई रोड के उनके पसंदीदा गानों में से है जिसे उन्होंने स्वयं ही किखा था। 16 मार्च 2007 को द सेकेंड जैमएक्स किद्ज़ आल स्टार डांस स्पेशल ने जोजो के एक नए गाने का प्रसारण किया, जिसका शीर्षक "एनिथिंग" था, जिसमे 1982 के टोटो के सफल गाने "अफ्रीका" के नमूने हैं, लेकिन इसका संगीत वीडियो नहीं था।[50] इस एल्बम की 550,000 से भी ज्यादा प्रतियाँ बिकीं और इसे आरआइएए द्वारा स्वर्ण (गोल्ड) का प्रमाण भी मिला।
20 जुलाई 2007 को, सीन किंगस्टन के "ब्यूटीफुल गर्ल्स" के लिए जोजो द्वारा दिया गया उत्तर इंटरनेट पर प्रकट हो गया, जिसका शीर्षक "ब्यूटीफुल गर्ल्स रिप्लाई" था।[52] एक महीने बाद बिलबोर्ड रिदमिक टॉप 40 चार्ट पर 39वें स्थान से शुरुआत की। [54] जोजो ने यह संदेश छोड़ा कि उसे अगले एकल गानेके लिए "कमिंग फॉर यू" और "लेट आईटी रेन" के बीच चुनाव करने के लिए अपने प्रशंसकों का सहयोग चाहिए, लेकिन द हाई रोड हेतु एक तीसरे एकल के जारी होने के कारण इसे निरस्त कर दिया गया। उन्होंने यह भी कहा कि वह द हांइ रोड के समर्थन में 2007 की गर्मियों में यू.एस. और यूरोप का दौरा करेंगी
हालांकि कोई आधिकारिक दौरा नहीं किया गया, 2007 की गर्मियों में वह एक सजीव प्रसारण देने वाले बैंड के साथ सिक्स फ्लैग्स स्टारबर्स्ट थर्सडे नाइट कॉन्सर्ट के एक हिस्से के रूप में प्रदर्शन दे रही थी।[56] इनमे से कुछ कार्यक्रमों के दौरान उन्होंने अपने पसंदीदा गानों का मिश्रण भी जोड़ दिया था, जिसमे बेयॉन्से का ("देजा वू"), केली क्लार्कसन का ("सीन्स यू बीन गोन"), एसडब्लूवी, नर्ल्स बर्कले, जैक्सन 5, जस्टिन टिम्बरलेक ("माय लव"), मरून 5, उशर, कैर्लोस सैन्टाना, जिल स्कॉट, माइकेल जैक्सन, जॉर्ज बेन्सन, मुसिक सोलचाइल्ड और एमी विनहाउस ("रिहैब", "बोस्टन" द्वारा प्रतिस्थापित शीर्षक).[58][60][62] नवंबर 2007 में, जोजो ने लाइव पॉप रॉक ब्रासील में ब्रासील का भ्रमण किया।[64]
1 दिसम्बर 2007 को 'टू लिटिल टू लेट" के लिए जोजो को वर्ष की राष्ट्रीय महिला गायक का बोस्टन म्यूज़िक अवार्ड मिला और उन्होंने प्रदर्शन भी दिया। [66][68][70]
2007 के अंत में जोजो ने कहा कि वह अपने तीसरे एल्बम के लिए गाने लिख रही थी, यह एल्बम उनके 18 वर्ष के हो जाने पर जारी किया जायेगा.[72][74] वह चाहती हैं कि उनके प्रशंसक उनके संगीत के विकास को देखें वह एक प्रकाशक भी रख रही हैं जिससे कि वह अपने लिहे कुछ गानों को गा भी सकें.[76]
=== 2008- से अब तक: नया रिकॉर्ड अनुबंध और आल आइ वांट इस अवेरिथिंग [77] ===
८ अप्रैल 2008 को "अल्टीमेट प्रॉम पार्टी" के लिए हर्स्ट टावर पर दिए गए एक साक्षात्कार में जोजो ने कहा कि वह बोस्टन और एट्लान्टा में एक एल्बम लिख रही हैं और इसका निर्माण भी करेंगी। [79] उन्होंने निर्माताओं टैंक, डीजे टूम्प, जे. मॉस, टॉबी गेड, द अंडरडॉग्स, देन्जा, जे.आर. रोटेम, बिली स्टीनबर्ग, ब्रायन माइकेल कोक्स, मेर्षा एम्ब्रोसियस, मैड साइंटिस्ट, टोनी दिक्सान, एरिक दौकिंस और जे. गैट्सबाई को पंक्तिबद्ध कर रखा है।[81] तैयार कार्य के तीन चौथाई हिस्से में उन्होंने मात्र एक गाना ही लिखा था।[83] उन्होंने कहा कि यह अब तक का उनका सर्वाधिक निजी एल्बम होगा जिसकी प्रेरणा एक प्रेमसंबंध के टूटने और एक नए सम्बन्ध को ढूँदने से मिली है और साथ ही साथ पहले से और अधिक कामुक तथा एक औरत के रूप में और अधिक आत्मा-विश्वास का अनुभव करने से है उनका स्व-रचित शीर्षक गाने एक प्रेरणादायक गाने के रूप में वर्णित है।[84] 30 अगस्त 2008 को, जोजो ने गाने "कैन्ट बिलीव इट" के उत्तर का अपने पक्ष प्रेषित किया, जिसमे वास्तव में टी-पेन ने काम किया था। 1 सितम्बर को जोजो ने कहा कि उनका एल्बम 2009 की शुरुआत में जारी हो जायेगा. 2008 में, आर&बी गायक ने-यो ने जोजो के दूसरे एकल "बेबी इट्स यू" का नमूना बनाया[86].
14 अक्टूबर 2008 को, जोजो ने फेनवे पार्क बोस्टन, मेसाचुसेट्स में एएलसीएस के गेम 4 के पहले राष्ट्रगान गाया.[88] 9 दिसम्बर 2008 को जोजो को पुनः बोस्टन म्यूज़िक अवार्ड और आउटस्टैंडिंग पॉप /आर&बी एक्ट ऑफ द इयर के लिए नामांकित किया गाया, लेकिन यह पुरस्कार गायक दल जेदा ने जीत लिया।[90][92]
जनवरी 2009 को जोजो ने अपने आधिकारिक माई स्पेस पर कहा कि वह निर्माताओं चेड ह्यूगो, जिम बीन्ज़ और केना के साथ काम कर रही है और वह वर्तमान में अपने नए एल्बम के लिए बहुत मेहनत कर रही हैं।[94] उन्होंने कहा कि उन्हें अपने रिकॉर्ड लेबल को लेकर समस्या आ रही है और उन्होंने अपना लेबल ब्लैकग्राउंड से बदलकर इंटरस्कोप रिकॉर्ड्स को कर दिया है।
अप्रैल 2009 में, जोजो ने अपने माई स्पेस ब्लॉग में कहा कि वह भी ब्लैकग्राउंड द्वारा अधिकृत हैं।[95] गायक-गीतकार जोवएं डाईस ने कहा कि वह जोजो के आने वाले एल्बम में डीजे टूम्प के साथ काम करेंगे। उन्होंने कहा: मै इस बारे में बहुत चयनशील हूँ कि मैं किसके साथ काम कर रहा हूँ क्यूंकि बहुत अलग अलग लोगों के साथ काम करने में मुझे अधिक रूचि नहीं रहती .''मैं वास्तव में जोजो को पसंद करता हूँ. मुझे उनकी आवाज़ और संगीत पसंद है, मेरा ऐसा मानना है कि वह सच में प्रतिभाशाली हैं।  हमने कुछ बहुत ही अच्छा संगीत तैयार किया है'' .[97][99] अप्रैल 2009 में जोजो ने अपने माई स्पेस ब्लॉग में कहा कि, वह नॉर्थइस्टर्न यूनिवर्सिटी में पदाई करेगी और अपने संगीत कैरियर पर भी ध्यान देंगी[100]. अभी वह प्रतीक्षा कर रही हैं कि उनका रिकॉर्ड लेबल ब्लैकग्राउंड रिकॉर्ड्स एक नया अनुबंध पूर्ण कर ले जिससे कि वह शीघ्र ही अपना नया एल्बम जारी कर सकें.[101]
जोजो के दूसरे एल्बम द हाई रोड का गाना "नोट टू गॉड" अभी हाल ही में फिलीपीनी पॉप गायिका चेरिस द्वारा बनाया गया है।[102][104]
3 जून 2009यू ट्यूब को जोजो ने अपने आधिकारिक यूट्यूब अकाउंट पर कहा कि वह प्रतीक्षा कर रही हैं कि उनका रिकॉर्ड लेबले उनके एल्बम को जारी करने के लिए एक नए वितरण अनुबंध पर हस्ताक्षर करे, इसके अतिरिक्त आने वाले एल्बम पर उनका काम पूरा हो चूका है।[106] 10 जून 2009 को टोबी गेड द्वारा लिखित उनके गानों "फियरलेस", "टच डाउन" और "अंडरनीथ" के नमूने नेट पर लीक हो गए।[107][109] जोजो ने अपने आधिकारिक माइ स्पेस पर यह प्रेषित किया कि:"यह गाने एल्बम में नहीं हैं और ना ही यह इस रिकॉर्ड की आवाज़ और निर्देशन को व्यक्त करते हैं ."[111] मध्य जुलाई में उन्होंने अपने माई स्पेस पर कहा कि वह अन्य रिकॉर्डिंग कलाकारों और अपने लिए गाने लिख रही हैं और लॉस एंजेल्स में कुछ प्रतिभाशाली निर्माताओं के साथ बातचीत कर रही हैं।[113]
अक्टूबर 2009 में, अंततः ब्लैकग्राउंड रिकॉर्ड्स द्वारा एक अनुबंध बना लिया गया जिसमे जोजो के तीसरे एल्बम का वितरण इंटरस्कोप रिकॉर्ड्स द्वारा करने की अनुमति दे दी गयी। जोजो ने ट्विटर पर इस बात की पुष्टि भी की.[114][116][118] उन्होंने 6 वर्ष बाद डा फैमिली इंटरटेनमेंट को छोड़ दिया और अब इंटरस्कोप के साथ हैं। वर्तमान में उनका लेबल सभी 2010 में जारी होने वाले उनके तीसरे एल्बम के लिए सभी कानूनी मुद्दों को सुलझाने में लगा है।[119]
2009 के अंत में, जोजो टिम्बालैंड के शॉकवैल्यू II के एक गाने "लूस कंट्रोल" में दिखायी पड़ीं और यह दो वर्षों बाद उनका किसी एल्बम पर आधिकारिक गाना है नवंबर में दिए गए एक साक्षात्कार में उन्होंने कहा कि वह टिम्बालैंड के रिकॉर्ड पर काम करके बहुत उत्साहित हैं। वह एक अन्य गाने "टिमोथी वेयर यू बीन" में भी ऑस्ट्रेलियाई बैंड जेट के साथ बैक ग्राउंड की गायिका के रूप में दिखायी पड़ीं.[121][123] रैप-अप को दिए एक साक्षात्कार में उन्होंने कहा कि:"मै कुछ ऐसा करना चाहती हूँ जिससे लोग यह कहकर प्रशंसा करें कि,"अद्भुद, इस लडकी ने बहुत लंबा सफर तय किया है और अब यह वास्तव में यहाँ राज करेगी, मैं चाहती हूँ कि लोग यह जान जाएँ कि मैं क्या हूँ" और यह भी बताया कि टिम्बालैंड, जिम बीन्ज़, द मेसेंजर्स, केना, चेड ह्यूगो और फेरेल विलियम्स उनके नए रिकॉर्ड पर काम कर रहे हैं, वह वापसी के लिए तैयार हैं और जनवरी में एल्बम के कुछ आखिरी सज्जा से सम्बंधित काम पूरे करेंगी.[124][125]
अभिनय कैरियर
जोजो चार वर्ष की उम्र से अभिनय कर रही हैं। उन्होंने न्यू इंग्लैंड क्षेत्र के, स्थानीय रंगमंच, रेडियो और टीवी विज्ञापनों में काम किया और सात वर्ष की उम्र से राष्ट्रीय टीवी कार्यक्रमों में भी काम किया। जोजो ने मंच पर अपनी व्यवसायिक शुरुआत हंटिंग्टन थियेटर से आठ वर्ष की उम्र में शेक्सपियर के ए मिडसमर नाइट्स ड्रीम्स में मस्टर्डसीड के रूप में की थी। उन्हें अमेरिकन फेडेरेशन ऑफ़ टेलिविज़न एंड रडियो आर्टिस्ट (AFTRA) की और से 10 वर्ष की उम्र में पहला यूनियन कार्ड मिला था।
उसकी दूसरी बड़ी फिल्म, आरवी, रॉबिन विलियम्स अभिनीत कॉमेडी फिल्म थी, यह 28 अप्रैल 2006 को जारी की गयी थी। इसकी शुरुआत पहले स्थान पर हुयी और इसने कुल 69.7 मिलियन का व्यवसाय किया। जोजो को इस फिल्म में अपने किरदार के लिए 5 बार परीक्षण देना पड़ा था और अंततः उन्हें उस लड़की की जगह इस फिल्म में लिया गया जिसे पहले चुन लिया गया था।